钦定古今图书集成/历象汇编/庶征典/第095卷 > 《天师张太元祈雪歌》傅若金
## 钦定古今图书集成/历象汇编/庶征典/第095卷 > 《天师张太元祈雪歌》傅若金

《至元二年冬不雪》，“天子夙夜忧黎民。官庭择日诏方
士，台官通天求百神。留侯之孙住龙虎，世领祠官列
圭组。凫舄经时谒紫微，凤章半夜飞元武。皇天爱民
祈可必，腊雪依微应三日。望拜还闻在竹宫，受釐忽
报临宣室。天地杳默韬元功，赐予纷纭恩数隆。请和
六气辅元化，常使九州歌岁丰。”